పతంజలి ఆయుర్వేద సంస్థ
"పతంజలి ఆయుర్వేద సంస్థ" అతి తక్కువ కాలంలో రూ.10వేల కోట్ల టర్నోవర్‌ సాధించిన భారతీయ ఎఫ్‌ఎమ్‌సీజీ రంగ సంస్థగా ఈ ఏడాది పతంజలి రికార్డు సృష్టించింది. దశాబ్దాల చరిత్ర కలిగిన సంస్థల్ని వెనక్కి నెట్టి అత్యంత ప్రభావశీల సంస్థల జాబితాలో గూగుల్‌, మైక్రోసాఫ్ట్‌, ఫేస్‌బుక్‌ల తరవాత నాలుగో స్థానంలో నిలిచింది. రాబోయే రోజుల్లో దేశంలోనే అతిపెద్ద ఎఫ్‌ఎమ్‌సీజీ సంస్థగా అవతరించే దిశగా "పతంజలి" అడుగులేస్తోంది.
పతంజలి ఆయుర్వేద సంస్థను 1995లో హరిద్వార్‌లోని కన్‌కల్‌ ప్రాంతంలో స్నేహితుడు బాలకృష్ణతో కలిసి . దివ్య ఫార్మసీ అనే చిన్న ఔషధ దుకాణంతో రామ్‌దేవ్‌ ప్రారంభించారు. యోగా, ఆయుర్వేదం... ఈ రెండు రంగాల అభివృద్ధికి సాయపడటాన్ని గురువు బల్‌దేవ్‌ తనపైన పెట్టిన బాధ్యతగా రామ్‌దేవ్‌ భావించేవారు. యోగా గురువుగా అప్పటికే స్థానికంగా రామ్‌దేవ్‌కు మంచి పేరొచ్చింది. ఆయన స్నేహితుడు బాలకృష్ణకు ఆయుర్వేదంపైన తిరుగులేని పట్టుంది. ఇద్దరూ చిన్నప్పుడు ఒకే ఆశ్రమంలో పెరిగారు. తరవాత హిమాలయాలకూ కలిసే ప్రయాణమయ్యారు. అక్కడ రామ్‌దేవ్‌ యోగా సాధనలో నిమగ్నమైతే, బాలకృష్ణ ఆయుర్వేదంలో నైపుణ్యం సాధించారు.
తమిరిశ
శ్రీ ఆళ్ళ రామశేషయ్య ఈ గ్రామములోని ఒక సాధారణ రైతుకుటుంబంలో జన్మించిన వీరు, ఎన్నో సంవత్సరాలుగా, పేదలకు తాము కోల్పోయామనుకున్న చూపును తిరిగి ప్రసాదించుచూ, ఒకరిపైన ఆధారపడకుండా కొత్త జీవితాన్ని ఇచ్చుచున్నారు. ఒకటీ, రెండూ కాదు, ఏకంగా దాదాపు యాభై ఐదు వేలమందికి ఉచితంగా కంటి శస్త్ర చికిత్సలు నిర్వహించారు. మొదట పేదల దగ్గర ఒకరూపాయి మాత్రమే ఫీజు తీసుని, వైద్య వృత్తిని ప్రారంభించిన వీరు, రూపాయి వైద్యుడు గా పేరుగాంచారు. తన కుమారుని అకాల మరణంతో కలతచెందిన వీరు, కుమారుని పేరుతో, అజయ్ జ్యొతి గ్రామీణ ఉచిత నేత్రవైద్యశాల ను స్థాపించి, ఉచితంగా నేత్రవైద్యం అందించుచున్నారు. వీరు కృష్ణాజిల్లాలోనే తొలిసారిగా తన కుమారుని నేత్రాలను ఐబ్యాంకుకు అందజేసినారు. పద్మశ్రీ ఆళ్ళ గోపాలకృష్ణగోఖలే, వీరి స్వంత సోదరుడే కావడం విశేషం. [2]